b'\n_START_ARTICLE_\nCharl\xc3\xa8ne af Monaco\n_START_SECTION_\nBiografi\n_START_PARAGRAPH_\nCharlene Wittstock blev f\xc3\xb8dt i 1978 i Bulawayo i Rhodesia (nuv\xc3\xa6rende Zimbabwe), men flyttede til Sydafrika med sin familie, da hun var 12. Hun har repr\xc3\xa6senteret Sydafrika i sv\xc3\xb8mning, og deltog i OL i Sydney i 2000, hvor hun var en del af det sydafrikanske stafethold, som endte p\xc3\xa5 femteplads p\xc3\xa5 4 x 100 m medley. Hun trak sig tilbage fra sv\xc3\xb8mning i 2007.\n_START_SECTION_\n\xc3\x86gteskab\n_START_PARAGRAPH_\nWittstock m\xc3\xb8dte Fyrst Albert 2. af Monaco i \xc3\xa5r 2000 ved Marenostrum International Swimming Meet i Monaco, som han pr\xc3\xa6siderede over. Fyrst Albert var ogs\xc3\xa5 en atlet, der har konkurreret i bobsl\xc3\xa6de ved fem OL. Parret optr\xc3\xa5dt offentligt sammen siden \xc3\xa5bningsceremonien ved Vinter-OL 2006 og forlovede sig den 23. juni 2010. Efter at hun giftede sig med fyrst Albert, fik hun titlen Hendes H\xc3\xb8jvelb\xc3\xa5renhed Fyrstinde Charl\xc3\xa8ne af Monaco.'